CELEX: 32016D1887
Language: lt
Date: 1477267200000
Title: 2016 m. spalio 24 d. Komisijos įgyvendinimo sprendimas (ES) 2016/1887, kuriuo nustatomi standartiniai valstybių narių paraiškų, ataskaitų ir mokėjimo augalų sveikatos tyrimų programoms prašymų teikimo reikalavimai (pranešta dokumentu Nr. C(2016) 6704) (Tekstas svarbus EEE)

26.10.2016   
            
            
               LT
            
            
               Europos Sąjungos oficialusis leidinys
            
            
               L 291/15
            
         KOMISIJOS ĮGYVENDINIMO SPRENDIMAS (ES) 2016/1887
   2016 m. spalio 24 d.
   kuriuo nustatomi standartiniai valstybių narių paraiškų, ataskaitų ir mokėjimo augalų sveikatos tyrimų programoms prašymų teikimo reikalavimai
   
      
         (pranešta dokumentu Nr. C(2016) 6704)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (1), ypač į jo 36 straipsnio 5 dalį,
   kadangi:
   
               (1)
            
            
               Reglamente (ES) Nr. 652/2014 nustatytos, be kita ko, išlaidų, susijusių su augalų sveikata ir augalų dauginamąja medžiaga, valdymo nuostatos ir su kenksmingaisiais organizmais susijusių nacionalinių programų (toliau – tyrimų programos) teikimo bei turinio reikalavimai;
            
         
               (2)
            
            
               Reglamento (ES) Nr. 652/2014 21 straipsnio 1 dalyje nustatyta, kad valstybės narės kiekvienais metais ne vėliau kaip gegužės 31 d. pateikia Komisijai nacionalines tyrimų programas, kurios turi būti pradėtos vykdyti kitais metais ir kurioms jos pageidauja prašyti subsidijos;
            
         
               (3)
            
            
               Reglamento (ES) Nr. 652/2014 23 straipsnyje nustatyta, kad valstybės narės kiekvienais metais ne vėliau kaip balandžio 30 d. pateikia Komisijai metinę išsamią kiekvienos patvirtintos metinės ar daugiametės programos techninę ir finansinę ataskaitą už praėjusius metus. Jame taip pat nustatyta, kad valstybės narės kiekvienais metais ne vėliau kaip rugpjūčio 31 d. pateikia Komisijai kiekvienos patvirtintos nacionalinės programos tarpinę finansinę ataskaitą;
            
         
               (4)
            
            
               Reglamento (ES) Nr. 652/2014 24 straipsnyje nustatyta, kad valstybės narės kiekvienais metais ne vėliau kaip balandžio 30 d. pateikia Komisijai mokėjimo prašymą dėl kiekvienos praėjusiais metais įgyvendintos patvirtintos tyrimų programos finansavimo;
            
         
               (5)
            
            
               priėmus Reglamentą (ES) Nr. 652/2014, reikėtų nustatyti standartinius valstybių narių nacionalinių tyrimų programų turinio ir teikimo reikalavimus, kaip apibrėžta to reglamento 21 straipsnyje;
            
         
               (6)
            
            
               be to, reikėtų nustatyti standartinius tarpinių ir galutinių ataskaitų, įskaitant mokėjimo prašymus įgyvendinus šias tyrimų programas, turinio reikalavimus, kaip apibrėžta Reglamento (ES) Nr. 652/2014 23 ir 24 straipsniuose;
            
         
               (7)
            
            
               tam, kad paraiškų, tarpinių ir galutinių ataskaitų, įskaitant mokėjimo prašymus, elektroniniai standartiniai šablonai atitiktų nuolat keičiamus Sąjungos teisės aktus ir į juos būtų galima lengviau įtraukti būtinus pakeitimus ar papildomą informaciją, jie bus pateikti Komisijos svetainėje ir turėtų būti naudojami tyrimų programoms. Komisija valstybes nares informuoja apie visus būtinus elektroninių standartinių šablonų pakeitimus ir juos su jomis aptaria Augalų, gyvūnų, maisto ir pašarų nuolatiniame komitete. Elektroninius standartinius šablonus galima rasti Komisijos svetainėje ne vėliau kaip atitinkamų metų pirmą kovo savaitę (galutinės ataskaitos ir mokėjimo prašymai), pirmą balandžio savaitę (paraiškos) ir pirmą liepos savaitę (tarpinė ataskaita);
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šis sprendimas susijęs su standartiniais reikalavimais dėl paraiškų gauti subsidijas, ataskaitų ir mokėjimo metinėms ir daugiametėms tyrimų programoms, kurias valstybės narės vykdo dėl augalams ar augaliniams produktams kenksmingų organizmų (toliau – kenksmingieji organizmai) ir kurios atitinka Reglamento (ES) Nr. 652/2014 19 straipsnyje nustatytas sąlygas, prašymų teikimo.
   2 straipsnis
   Tyrimų programos, nurodytos Reglamento (ES) Nr. 652/2014 21 straipsnio 1 dalyje, teikiamos internetu, naudojant atitinkamą elektroninį šabloną, nustatytą I priede.
   3 straipsnis
   Tarpinės finansinės ataskaitos, nurodytos Reglamento (ES) Nr. 652/2014 23 straipsnyje, teikiamos internetu, naudojant atitinkamą elektroninį šabloną, nustatytą II priede.
   4 straipsnis
   Metinės išsamios techninės ir finansinės ataskaitos, nurodytos Reglamento (ES) Nr. 652/2014 23 straipsnyje, ir mokėjimo prašymai, nurodyti to paties reglamento 24 straipsnyje, teikiami internetu, naudojant atitinkamus elektroninius šablonus, nurodytus III priede.
   5 straipsnis
   Šis sprendimas taikomas nuo 2017 m. sausio 1 d. teikiant 2 straipsnyje nurodytas tyrimų programas ir 3 bei 4 straipsniuose nurodytas ataskaitas.
   6 straipsnis
   Šis sprendimas skirtas valstybėms narėms.
   
      Priimta Briuselyje 2016 m. spalio 24 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 189, 2014 6 27, p. 1.
   
      I PRIEDAS
      Konkretus šablonas, naudotinas teikiant 2 straipsnyje nurodytų metinių ir daugiamečių nacionalinių tyrimų programų paraiškas, pateiktas SANTE GD svetainėje http://ec.europa.eu/dgs/health_food-safety/funding/cff/plant_health/survey-programmes_en.htm, 2 dalyje. Tyrimų programų teikimo šablonas, 1. Kenksmingųjų organizmų tyrimų programų teikimo internetu priemonė.
   
   
      II PRIEDAS
      Konkretus šablonas, naudotinas teikiant 3 straipsnyje nurodytas tarpines patvirtintų tyrimų programų ataskaitas, pateiktas SANTE GD svetainėje http://ec.europa.eu/dgs/health_food-safety/funding/cff/plant_health/survey-programmes_en.htm, 3 dalyje. Ataskaitų šablonai, 2. Tarpinė finansinė ataskaita.
   
   
      III PRIEDAS
      Konkretus šablonas, naudotinas teikiant 4 straipsnyje nurodytas galutines patvirtintų tyrimų programų ataskaitas (įskaitant mokėjimų prašymus), pateiktas SANTE GD svetainėje http://ec.europa.eu/dgs/health_food-safety/funding/cff/plant_health/survey-programmes_en.htm, 3 dalyje. Ataskaitų šablonai, 1. Galutinės metinės techninės ir finansinės ataskaitos.